Wan Saiful Wan Jan

Datuk Wan Saifulruddin Wan Jan adalah merupakan bekas Pengerusi Perbadanan Tabung Pendidikan Tinggi Nasional yang dilantik pada 2018 bagi menggantikan Dato' Dr. Shamsul Anuar Nasarah dari Barisan Nasional setelah Pakatan Harapan membentuk kerajaan baharu untuk kali yang pertama.

Sebelum menyertai politik, Wan Saiful adalah merupakan Ketua Pegawai Eksekutif kumpulan pemikir Institute for Democracy and Economic Affairs (IDEAS) yang diasaskan beliau bersama YAM Tunku Zain Al-‘Abidin ibni Tuanku Muhriz, anakanda Yang di-Pertuan Besar Negeri Sembilan, Tuanku Muhriz.

Kerjaya politik

Pilihan raya umum 2018
Wan Saiful telah menyertai Pilihan raya umum Malaysia 2018 untuk bertanding kerusi Parlimen Pendang yang lalu mewakili BERSATU dalam Pakatan Harapan yang menggunakan simbol Parti Keadilan Rakyat bagi menentang calon Awang Hashim dari Gagasan Sejahtera (PAS), Othman Abdul dari Barisan Nasional (UMNO) dan Abdul Malik Manaf, calon BEBAS.

Dalam pertandingan 4 penjuru itu, Wan Saiful hanya memperolehi undian sebanyak 14,901, iaitu ketiga tertinggi selepas Awang Hashim dan Othman Abdul.

Parti Pribumi Bersatu Malaysia
Wan Saiful telah dipilih sebagai Ahli Majlis Pimpinan Tertinggi BERSATU mulai 2016 dan telah memenangi kerusi tersebut pada pemilihan untuk sesi tahun 2019-2021 pada 2020 lalu. Setelah Mohd Radzi Md Jidin memenangi kerusi Naib Presiden BERSATU, Wan Saiful telah dilantik menggantikan tempat beliau sebagai Ketua Penerangan BERSATU.

Beliau telah meletakkan jawatan sebagai Ketua Penerangan BERSATU selepas dituduh menerima rasuah daripada seorang kontraktor. Tindakan tersebut diambil bagi memudahkan proses penyiasatan dan perbicaraan.

Anugerah dan pengiktirafan

Darjah kebesaran diraja 

 
  Panglima Mahkota Wilayah (PMW) - Datuk (2021)
 
  Darjah Tuanku Muhriz (DTM) - 2015

Anugerah persilatan 

 Pertubuhan Warisan Pendekar Negeri Kedah
 Sandang Khalifah Penasihat Mahkota Alam (2022)

Rujukan

Orang hidup
Kelahiran 1975
Anggota Parti Pribumi Bersatu Malaysia
Orang dari Kedah
Orang dari Alor Setar
Bekas anggota Parti Islam Se-Malaysia
Ahli politik Malaysia berketurunan Melayu
Ahli Dewan Rakyat, Parlimen Malaysia ke-15